Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI 
Teknolojia imeleta mabadiliko mengi hasa katika sekta ya elimu. Masomo yameweza kurahisishwa kwa kutumia teknolojia . Wanafunzi wana uwezo wa kupata masomo yao kwa kutumia vifaa vya teknolojia. Kuna faida nyingi zinazotakana kwa kutumia teknolojia hasa katika shule za sekondari.
Faida katika shule za sekondari ni nyingi mno. Kwanza kazi ya walimu imeweza kurahisishwa kwa sababu wanafunzi wanasoma kutumia televisheni na huwaeleza vizuri kuhusu kile wanochosikiliza au wanachofundishwa. Kwa hiyo kazi ya mwalimu hapo itakuwa kidogo kwani wanafunzi walisoma awali.
Teknolojia pia imeweza kusaidia walimu kuweza kuchapisha mitihani yao kuliko kwenda kununua. Shule zimeweza kusaidika kwani pesa hazitumiki kwa sababu wanaviraa vyao vya kuchapisha karatasi za mitihani. Pesa hizo za shule zinaweza kutumika kufanya mambo mengine. 
Pia, kutokana na teknolojia usalama shuleni unaweza kupokelewa. Shule inaweza kununua vifaa vya kujulisha shughuli zote zinazoendelea shuleni. Kwa hiyo usalama wa wanafunzi umehakikishwa. Teknolojia imekuwa ya manufaa katika shule za sekondari.
Lingine ni kuwa wanafunzi wataweza kupata nafasi ya kujifunza masomo ya kidigitali na mapema. Masomo hayo huwasaidia hata wanapoenda vyuo vikuu. Masomo haya pia yanaweza kuwasaidia kutafuta kazi maishani.
Pia, teknolojia hii iko na madhara yake kwa wanafunzi. Wanafunzi wengine hushughulika sana na vifaa vya teknolojia kama tarakilishi na kusahau kuhusu masomo yao na hapo ndipo matokeo yao huanza kudondora. Wanafunzi wanafaa kupunguza wakati wa kutumia vifaa hivyo. 
Wanafunzi wengine hujifunza utovu wa nidhamu kwa filamu wanazotazama ambazo hazina adabu na heshima. Ukosefu wa nidhamu katika shule za upili umeathiri mno na pia imezidishwa na utumiaji wa teknolojia.
Teknolojia pia ina madhara mengi zaidi kwa hivyo tunafaa kuwachunga au kuwaepusha wanafunzi wa shule  za upili kutokana utumiaji mwingi wa teknolojia. Lakini tusisahau kuwa bado ina manufaa ki masomo kwa hivyo pia waweze kutumia vifaa mbalimbali vya kiteknolojia masomoni. 
Kwa yote hayo tumeona uzuri na ubaya wa teknolojia kwa wanafunzi. Sasa ni juhudi yetu kujikaza kisabuni kuhakikisha teknolojia imetumiwa ifaavyo.